Alexandru Petrescu, Președintele ASF: 'Din discuțiile cu Guvernul am înțeles că trei companii de stat se vor lista la BVB'
*	'Există un program de finanțare, în valoare de 38,2 milioane euro, pentru listarea companiilor la bursă'

Trei companii de stat din energie și transporturi urmează să se listeze la Bursa de Valori București (BVB), conform discuțiilor purtate între Autoritatea de Supraveghere Financiară (ASF) și Guvern, a afirmat ieri Alexandru Petrescu, Președintele ASF, cu ocazia evenimentului ce a marcat listarea ultimei emisiuni de titluri de stat Fidelis la Bursa de Valori București (BVB).